চট্টগ্রাম সরকারি মডেল স্কুল এন্ড কলেজ

চট্টগ্রাম সরকারি মডেল স্কুল এন্ড কলেজ হলো চট্টগ্রামে অবস্থিত একটি সরকারি উচ্চ মাধ্যমিক বিদ্যালয়। এটি ২০০৭ সালে শিক্ষা মন্ত্রণালয় কর্তৃক প্রতিষ্ঠিত হয়। তৎকালীন ছয়টি বিভাগের এগারোটি মডেল শিক্ষাপ্রতিষ্ঠানের মধ্যে এটি অন্যতম। ২০১৭ সালের ১৮ সেপ্টেম্বর শিক্ষাপ্রতিষ্ঠানটিকে জাতীয়করণ করে প্রজ্ঞাপন জারি করে শিক্ষা মন্ত্রণালয়।

সংক্ষিপ্ত বিবরণ

প্রতিষ্ঠানটি পঞ্চম শ্রেণী থেকে দ্বাদশ শ্রেণী পর্যন্ত শিক্ষা প্রদান করে থাকে। এখানকার শিক্ষকগণ শিক্ষা মন্ত্রণালয় কর্তৃক নিয়োজিত হন এবং প্রত্যেককেই ভর্তি পরীক্ষার মাধ্যমে টিকতে হয়।

ইতিহাস 
ভূমিকা : দেশের স্কুল ও কলেজ পর্যায়ে ক্রমবর্ধমান ভর্তি সমস্যা নিরসনের লক্ষ্যে গণপ্রজাতন্ত্রী বাংলাদেশ সরকার এর শিক্ষা মন্ত্রণালয় ঢাকা মহানগরীসহ ছয়টি বিভাগীয় শহরে ১১টি মডেল স্কুল এন্ড কলেজ প্রতিষ্ঠার প্রকল্প গ্রহণ করে। এরই অংশ হিসেবে চট্টগ্রাম মডেল স্কুল এন্ড কলেজ ২০০৭ সালে এইচ.এস.সি প্রথম ব্যাচ ভর্তির মাধ্যমে যাত্রা শুরু করে। যা চট্টগ্রাম বিভাগ এর অন্যতম বিভাগীয় কলেজ । অত্র প্রতিষ্ঠানে স্কুল ও কলেজ শাখায় প্রায় ৫০০০ জন ছাত্র-ছাত্রী অধ্যয়নরত । চট্টগ্রাম মহানগরীর খুলশী এলাকায় ২.৫ একর (প্রায়) জমির উপর মনোরম প্রাকৃতিক পরিবেশে ছায়াঘেরা পাহাড়ের পাদদেশে নিজস্ব প্রাসাদোত্তম ভবনে প্রতিষ্ঠানটি একাডেমিক কার্যক্রম চালিয়ে যাচ্ছে । অত্র প্রতিষ্ঠানটি মেধাবী ও অভিজ্ঞ শিক্ষক সমন্বয়ে বিজ্ঞানসম্মত পাঠদান পদ্ধতি ও দক্ষ প্রশাসনিক কাঠামোতে পরিচালিত । পর্যাপ্ত ক্লাস রুম , সমৃদ্ধ লাইব্রেরি , আধুনিক কম্পিউটার ল্যাব ও ২টি প্রজেক্টর ল্যাব , অত্যাধুনিক যন্ত্রপাতি সমৃদ্ধ বিজ্ঞানাগারসহ সকল সুযোগ সুবিধা অত্র প্রতিষ্ঠানে বিদ্যামান রয়েছে । স্কুল শাখা এবং কলেজ শাখায় সুশৃঙ্খল পরিবেশে ছাত্র-ছাত্রীদের নিরাপত্তা ও সময়োপযোগী পাঠদানে বদ্ধপরিকর সরকারি মডেল স্কুল এন্ড কলেজ , চট্টগ্রাম ।

প্রতিষ্ঠার প্রেক্ষাপট : শুরুতে চট্টগ্রাম মডেল কলেজ সহ সারা দেশের British Parliamentary Rules & Regulations অনুযায়ী সর্বমোট ১১টি উচ্চ মাধ্যমিক মডেল বিদ্যালয় ( Higher Secondary Model School ) স্থাপনের ঐতিহাসিক পটভূমি হলো , বিগত ২৮/০৯/১৯৯৯ খ্রি. অনুষ্ঠিত প্রি-একনেক (Pre-ECNEC) সভায় প্রকল্পের প্রাথমিক প্রস্তাব গৃহীত হয়। অতঃপর ২৫/০১/২০০০ খ্রিস্টাব্দে অনুষ্ঠিত পরিকল্পনা কমিশনের (Planning Commission) পর্যালোচনা ও সংশোধিত প্রস্তাব অনুযায়ী ২৭/০২/২০০০ খ্রিস্টাব্দে অনুষ্ঠিত ২য় প্রি-একনেক (২nd Pre-ECNEC) সভায় প্রকল্পের প্রস্তাব গৃহীত হয়। এরপর ১১/০৭/২০০০ খ্রিস্টাব্দে অনুষ্ঠিত একনেকের সভায় "Establishment of 10 (Ten) Nos. of Higher Secondary Model School ( Non -Government ) Within Dhaka Metropolitan Area" শীর্ষক প্রকল্পটি চূড়ান্তভাবে গৃহীত হয়।

একনেক সভায় অনুমোদন :  পরবর্তীতে উক্ত প্রকল্পের উপর ০৫/০৭/২০০৩ খ্রিস্টাব্দে অর্থ মন্ত্রণালয়ের সংশোধন (Amendment) এর ভিত্তিতে ৩১/০৭/২০০৩ খ্রিস্টাব্দে শিক্ষা মন্ত্রণালয়ের পর্যালোচনা ও প্রস্তাবের প্রেক্ষিতে পরিকল্পনা কমিশনের সংশোধিত পিপি (Project Proforma) বিগত ১৭/১১/২০০৩ খ্রিস্টাব্দে একনেক সভায় অনুমোদিত হয়। উক্ত একনেক সভায় ঢাকা মহানগরীতে ৫টি ( মুহাম্মদপুর , মিরপুর (রূপনগর) , বিয়াম ক্যাম্পাস (ইস্কাটন) , লালবাগ , শ্যামপুর) এবং বিভাগীয় শহরে ৫টি ( রাজশাহী , সিলেট , চট্টগ্রাম , খুলনা , বরিশাল ) ও বগুড়া  সদরে একটি স্থাপন করার সিদ্ধান্ত গৃহীত হয়। এভাবে প্রকল্পটি " ঢাকা মহানগরীসহ ৬টি বিভাগীয় সদরে ১১টি নন - গভর্নমেন্ট উচ্চ মাধ্যমিক মডেল বিদ্যালয় স্থাপন (সংশোধিত) " প্রকল্প নামে বাস্তবায়িত হয়।

প্রকল্প বাস্তবায়ন : বিগত ০১/০৮/২০০৫ খ্রিস্টাব্দে অনুষ্ঠিত প্রকল্প মূল্যায়ন কমিটির সভার সিদ্ধান্ত অনুযায়ী ঢাকা মহানগরীর উচ্চ মাধ্যমিক মডেল বিদ্যালয়গুলোর পরিচালনা পর্ষদের সভাপতি করা হয় সচিব , শিক্ষা মন্ত্রণালয় ও বিভাগীয় পর্যায়ে, সংশ্লিষ্ট বিভাগীয় কমিশনার। আর বগুড়া , ডেপুটি কমিশনার (ডিসি) ও বিয়াম (ইস্কাটন) , বিয়াম ফাউন্ডেশনের ডাইরেক্টর জেনারেল (উএ) কে সভাপতি করা হয়। উক্ত সভায় চলমান প্রকল্পের মেয়াদ ডিসেম্বর'২০০৬ সাল পর্যন্ত বৃদ্ধি করা হয়। সে মোতাবেক ২৬/০২/২০০৬ খ্রিস্টাব্দে সরকারের পরিকল্পনা বিভাগের একনেক শাখা-১ নং- পবি/একনেক- ১/৯৬/২০০৫-০৬ (৮ম সভা) /৪৭ সভার সিদ্ধান্ত অনুসারে পরিকল্পনা বিভাগের ১৬/০২/২০০৬ খ্রি. তারিখের নং- পবি/একনেক-১/০১/২০০৬/৪৪ স্মারকমূলে উক্ত প্রকল্পের বাস্তবায়ন কার্যক্রম চূড়ান্তভাবে অনুমোদিত হয়। চট্টগ্রাম মডেল কলেজসহ ২০০৭-০৮ শিক্ষাবর্ষ থেকে উচ্চ মাধ্যমিক ও ০১/০১/২০১০  খ্রিস্টাব্দ থেকে মাধ্যমিক পর্যায়ে চট্টগ্রাম মডেল স্কুল এন্ড কলেজসহ বাকি সকল মডেল কলেজ এ পাঠদান শুরু করা হয়। শিক্ষা কার্যক্রম শুরু হওয়ার পর ২০০৮ সালে এই প্রকল্প বর্ধিত মেয়াদে সমাপ্ত হয়। ২০০৭ সালে সূচনালগ্নে শিক্ষক - কর্মচারীদের বেতন - ভাতা পরিশোধের জন্য সরকার কর্তৃক ৬১,০০,০০০/- (একষট্টি লক্ষ) টাকা অনুদান/থোক বরাদ্দ দেয়া হয়। বিধিমালা প্রণয়ন : উক্ত প্রতিষ্ঠানগুলো পরিচালনার জন্য শিক্ষা মন্ত্রণালয় ২০০৯ খ্রিস্টাব্দে একটি স্বতন্ত্র Rules of Business প্রণয়ন করে। যার আইনগত বিভিন্ন দিক পর্যালোচনাপূর্বক মতামত চেয়ে আইন ও সংসদ বিষয়ক মন্ত্রণালয়ে প্রেরণ করা হয়। উক্ত খসড়া Rules of Business এর ১৩টি Chapter এ প্রাতিষ্ঠানিক ব্যবস্থাপনা, শিক্ষক ও কর্মচারী নিয়োগ , পদোন্নতি , ছুটি , শৃঙ্খলা , অবসর সুবিধা ও আর্থিক ব্যবস্থা ইত্যাদি বিষয়সমূহ উল্লেখ করা হয়। উক্ত বিধানাবলী প্রচলিত আইন বা বিধির সাথে সাংঘর্ষিক নয় এবং যথাযথ প্রতীয়মান হয় মর্মে আইন ও সংসদ বিষয়ক মন্ত্রণালয় মতামত প্রদান করে। এক্ষেত্রে , পরবর্তীতে ব্রিটিশ আইন পরিবর্তন করে ইংরেজি ভাষা থেকে বাংলা অনুবাদের সিদ্ধান্ত নেয় গণপ্রজাতন্ত্রী বাংলাদেশ সরকারের শিক্ষা মন্ত্রণালয় ।

পরিচালনা পর্ষদ গঠন : কার্য পরিচালনা বিধিমালা-২০১৩ এর ৩১ পৃষ্ঠার তফসিল-৩ অনুযায়ী ঢাকা মহানগরীর মডেল স্কুল এন্ড কলেজগুলোর পরিচালনা পর্ষদের সভাপতি ছিলেন মাননীয় সচিব , শিক্ষা মন্ত্রণালয়। অন্যান্য সদস্য ছিলেন যথাক্রমে জনপ্রশাসন মন্ত্রণালয়ের যুগ্মাসচিব , অর্থ মন্ত্রণালয়ের যুগ্মসচিব , মাধ্যমিক ও উচ্চশিক্ষা অধিদপ্তরের মহাপরিচালক ও ঢাকা শিক্ষা বোর্ডের চেয়ারম্যান মহোদয়গণ। সদস্য সচিব হিসেবে দায়িত্ব পালন করেছেন শিক্ষা মন্ত্রণালয় হতে প্রেষণে/সংযুক্তিতে নিয়োগপ্রাপ্ত অধ্যক্ষ (বি.সি.এস- সাধারণ শিক্ষা)। বিভাগীয় শহরে প্রতিষ্ঠিত মডেল স্কুল এন্ড কলেজসমূহে মাননীয় সচিব , শিক্ষা মন্ত্রণালয় এর পক্ষে মাননীয় বিভাগীয় কমিশনার , সংশ্লিষ্ট বিভাগ সভাপতি ছিলেন। সদস্য ছিলেন শিক্ষা মন্ত্রণালয়ের একজন প্রতিনিধি (উপসচিব) , জেলা প্রশাসক (সংশ্লিষ্ট জেলা) , চেয়ারম্যান , মাধ্যমিক ও উচ্চমাধ্যমিক শিক্ষা বোর্ড (সংশ্লিষ্ট শিক্ষা বোর্ড) , উপ-পরিচালক মাধ্যমিক ও উচ্চশিক্ষা (সংশ্লিষ্ট) , উপ-পরিচালক , প্রাথমিক শিক্ষা অধিদপ্তর (সংশ্লিষ্ট) বিভাগীয় পর্যায় , কারিগরি শিক্ষা অধিদপ্তরের একজন প্রতিনিধি , শিক্ষক প্রতিনিধি একজন , অভিভাবক প্রতিনিধি দুইজন (সভাপতি কর্তৃক মনোনীত) এবং সদস্য সচিব হিসেবে দায়িত্ব পালন করেছেন শিক্ষা মন্ত্রণালয় হতে প্রেষণে/সংযুক্তিতে নিয়োগপ্রাপ্ত অধ্যক্ষ (বি.সি.এস- সাধারণ শিক্ষা) মহোদয়। ঢাকার ইস্কাটন ও বগুড়া সদরে স্থাপিত প্রতিষ্ঠান দুটি ব্যতীত ০৯ (টি) মডেল কলেজ শিক্ষা মন্ত্রণালয়ের প্রত্যক্ষ তত্ত্বাবধানে পরিচালিত হয়েছে।

নিয়োগ প্রক্রিয়া : ০৯টি শিক্ষা প্রতিষ্ঠানে জনবল নিয়োগের লক্ষ্যে ০৩/০৪/২০০৬ খ্রিস্টাব্দে দৈনিক ইত্তেফাকে ও ২৯/০৩/২০০৬ খ্রিস্টাব্দে দৈনিক নয়া দিগন্তে শিক্ষা মন্ত্রণালয়ের ২০/০৩/২০০৬খ্রি. তারিখের নং- শাঃ৬/১১ মডেল - নিঃ ৫/২০০৬/১১৭ স্মারকমূলে নিয়োগ বিজ্ঞপ্তি প্রকাশ করা হয়। উক্ত বিজ্ঞপ্তিতে প্রভাষক পদের জন্য শিক্ষাগত যোগ্যতার শর্ত হিসেবে কমপক্ষে দুটি প্রথম শ্রেণি/বিভাগসহ এনটিআরসিএ'র সনদ/এমপিওভুক্তির ইনডেক্স নম্বর চাওয়া হয়। শিক্ষা মন্ত্রণালয় কর্তৃক ০৬/০৮/২০০৬ খ্রি. তারিখের নং শিম/শাঃ৬/১১ মডেল নিঃ ৫/২০০৬/৪০১ স্মারকযোগে প্রাথমিকভাবে যোগ্য প্রার্থীদেরকে লিখিত পরীক্ষায় অংশগ্রহণের জন্য ইন্টারভিউ কার্ড ইস্যু করা হয়। অতঃপর শিক্ষা মন্ত্রণালয় কর্তৃক ১৯/১০/২০০৬ খ্রিস্টাব্দের নং- শিম/শাঃ৬/১১ মডেল- নিঃ ৫/২০০৬/৫৪৪ স্মারকযোগে লিখিত পরীক্ষায় উত্তীর্ণ প্রার্থীদের মৌখিক পরীক্ষায় অংশগ্রহণের জন্য পত্র প্রেরণ করা হয়, যা অতিরিক্ত সচিব মহোদয় , শিক্ষা মন্ত্রণালয় (কক্ষ নং-১৭০৯) এর কার্যালয়ে অনুষ্ঠিত হয়। এরপর শিক্ষা মন্ত্রণালয় ০২/০৪/২০০৭ খ্রি. তারিখের নং- শাঃ২০/১১ মডেল- ৩/২০০৫/১৭৮ স্মারকমূলে মৌখিক পরীক্ষায় উত্তীর্ণ প্রার্থীদেরকে পছন্দের অনুক্রম ও মেধাক্রম অনুযায়ী শূন্য পদের বিপরীতে নিয়োগের প্রস্তাব প্রসঙ্গে পত্র প্রেরণ করে। একই প্রক্রিয়ায় পর্যাপ্ত কর্মকর্তা-কর্মচারী নিয়োগ দেয়া হয়।

সরকারিকরণ : বিগত ১৮/০৯/২০১৭ খ্রি. তারিখে ৩৭.০০.০০০০.০৭১.১৮.০০২.১৭ (অংশ-৩)-৮৬২ স্মারকমূলে জারিকৃত প্রজ্ঞাপনে আমার কর্মস্থল চট্টগ্রাম মডেল স্কুল এন্ড কলেজসহ সারা দেশের ১২টি মডেল মাধ্যমিক ও উচ্চমাধ্যমিক বিদ্যালয় জাতীয়করণ/সরকারিকরণ করা হয়। সংশ্লিষ্ট প্রতিষ্ঠানগুলোর পরিচালনার কর্তৃত্ব ও স্থাবর-অস্থাবর সম্পত্তি ডিড অব গিফ্ট (Deed of Gift) সম্পাদনের মাধ্যমে গণপ্রজাতন্ত্রী বাংলাদেশ সরকার বরাবর হস্তান্তরের জন্য মাধ্যমিক ও উচ্চশিক্ষা অধিদপ্তর বাংলাদেশ , ঢাকা থেকে আদেশ জারি করা হয়। মূলত প্রতিষ্ঠানগুলো গণপ্রজাতন্ত্রী বাংলাদেশ সরকারের গৃহীত প্রকল্পের মাধ্যমে নিজস্ব সম্পত্তিতে প্রতিষ্ঠিত ও শিক্ষা মন্ত্রণালয়ের সক্রিয় তত্ত্বাবধানে পরিচালিত হওয়ায় Deed of Gift এর প্রয়োজন হবে না মর্মে সিদ্ধান্ত গ্রহণপূর্বক সরকারিকরণের সমস্ত দাপ্তরিক কার্যক্রম শিক্ষা মন্ত্রণালয়, জন প্রশাসন মন্ত্রণালয় ও অর্থ মন্ত্রণালয় কর্তৃক সম্পন্ন হয়।

আত্তীকরণ : বিগত ১৫/০২/২০২৩ খ্রি. তারিখের নং ৩৭.০০.০০০০.০৭১১৫.০০২.২৩-৭০ স্মারকমূলে বাংলাদেশ সরকারী কর্ম কমিশন সচিবালয়ের ২৩/০১/২০২৩ খ্রি. তারিখের ৮০,০০,০০০০.১০৯,৩২,০০,০০৬.২২-০৯ সংখ্যক স্মারকের সুপারিশের প্রেক্ষিতে চট্টগ্রাম জেলার খুলশী। উপজেলাধীন চট্টগ্রাম মডেল স্কুল এন্ড কলেজ-এর চাকুরী নিয়মিতকরণের সকল শর্ত পুরণ করায় " জাতীয়করণকৃত কলেজ শিক্ষক ও অশিক্ষক কর্মচারী আত্তীকরণ বিধিমালা-২০০০ " অনুযায়ী জাতীয়করণের তারিখ (১৮/০৯/২০১৭ খ্রি.) হতে সকল শিক্ষক কর্মচারীর চাকুরী নিয়মিতকরণ করা হয় এবং ১৮/০৯/২০১৭ খ্রি. হতে বিসিএস (সাধারণ শিক্ষা) ক্যাডারে আত্তীকরণ করা হয়। সরকারিকরণ হওয়ার পর এর নাম হয় " গভর্নমেন্ট মডেল স্কুল এন্ড কলেজ , চট্টগ্রাম " ।

উচ্চ প্রজ্ঞাপনটি ০৯/০৩/২০২৩ খ্রি. বাংলাদেশ গেজেটে প্রকাশ করা হয়। কলেজ শাখায় কর্মরত প্রভাষকগণকে বিসিএস সাধারণ শিক্ষা ক্যাডারে অন্তভুক্ত করে আইডি প্রদান করা হয়। উক্ত প্রতিষ্ঠানে বর্তমানে কলেজ শাখায় সকল ডিপার্টমেন্ট একত্রে বিভাগীয় প্রধান সহ ৩৮ জন প্রভাষক  , সহকারী অধ্যাপক ও সহযোগী অধ্যাপক কর্মরত আছেন। এবং স্কুল শাখায় ২৬ জন শিক্ষক কর্মরত আছেন । ২০০৭ সালে প্রথম HSC পরীক্ষায় অংশগ্রহণ করে।

শিক্ষা কার্যক্রম : বর্তমানে উক্ত প্রতিষ্ঠানে স্কুল শাখায় পঞ্চম থেকে দ্বাদশ শ্রেণি পর্যন্ত শিক্ষা কার্যক্রম পরিচালিত হয়। শুরু থেকে নবম শ্রেণিতে বিজ্ঞান ও ব্যবসায় শিক্ষা শাখায় পাঠদান অব্যাহত ছিল। ২০২৪ সাল থেকে সরকারের গৃহীত শিক্ষানীতির। আলোকে ৯ম শ্রেণি পর্যন্ত একীভূত শিক্ষাকর্যক্রম চালু হয়েছে।

কলেজ পর্যায়ে মানবিক , ব্যবসায় শিক্ষা ও বিজ্ঞান শাখায় শিক্ষা কার্যক্রম চলমান রয়েছে। উক্ত প্রতিষ্ঠানের শিক্ষার্থীরা বর্তমানে দেশ বিদেশে বিভিন্ন নামী-দামী শিক্ষা প্রতিষ্ঠানে অধ্যয়নরত আছে। মেডিকেল , ইঞ্জিনিয়ারিং, বিশ্ববিদ্যালয় পর্যায়ের পড়াশুনা ও গবেষণার পাঠ চুকিয়ে তাদের অনেকেই দেশ ও জাতির খেদমতে রত আছে। বর্তমানে বাংলাদেশ ওপেন ইউনিভার্সিটি এর স্কুল শাখার স্টাডি সেন্টার হিসেবে অত্র প্রতিষ্ঠান কর্মরত ।

পরিচালনা কমিটি

 সভাপতি           : বিভাগীয় কমিশনার, চট্টগ্রাম বিভাগ
 সদস্য             :  চেয়ারম্যান, চট্টগ্রাম শিক্ষা বোর্ড
 সদস্য             :  জেলা কমিশনার, চট্টগ্রাম জেলা
 সদস্য             :  অধ্যক্ষ,  চট্টগ্রাম পলিটেকনিক ইন্সটিটিউট, চট্টগ্রাম
 সদস্য             :  সহযোগী নির্দেশক, মাধ্যমিক ও উচ্চ মাধ্যমিক শিক্ষা, চট্টগ্রাম
 সেক্রেটারিয়াল সদস্য :  অধ্যক্ষ,  চট্টগ্রাম মডেল স্কুল এন্ড কলেজ

পরিবেশ
প্রতিষ্ঠানটির মূল ভবন প্রাসাদোত্তম ৭ম তলা বিশিষ্ট। প্রতিষ্ঠানটিতে কম্পিউটার ল্যাব , জীববিজ্ঞান গবেষণাগার , রসায়ন গবেষণাগার ও পদার্থ গবেষণাগার রয়েছে। মূল ভবন আবার স্কুল শাখা ও কলেজ শাখায় বিভক্ত। বর্তমানে এটি ডিজিটাল ক্যাম্পাস হিসেবে পরিচিত। মূল ভবনে রয়েছে শিক্ষক সেমিনার হল, অভিভাবক বিশ্রামাগার, অধ্যক্ষ কক্ষ, জিমনেশিয়াম এবং ছাত্র-ছাত্রীদের  জন্য শ্রেণীকক্ষ।

ভর্তি 
এই প্রতিষ্ঠানটিতে স্কুল শাখায় পঞ্চম শ্রেণি থেকে দশম শ্রেণী পর্যন্ত ছাত্র-ছাত্রী ভর্তি করা হয় ।

কলেজ শাখায় একাদশ শ্রেণি ও দ্বাদশ শ্রেণি । একাদশ শ্রেণিতে ভর্তি কার্যক্রম , এস এস সি ফলাফলের ওপর ভিত্তি করে করা হয়। প্রতিবার বিজ্ঞান বিভাগে ৫১০ , ব্যবসায় শিক্ষা বিভাগে ৩৫০ এবং মানবিক বিভাগে ২৮০ জন করে ছাত্র-ছাত্রী ভর্তি করা হয়।

তথ্যসূত্র
৬. 
↑ মডেল ম্যাগাজিন , ২০২৪ সাল CGMC , CTG . 

২০০৭-এ বাংলাদেশে প্রতিষ্ঠিত
২০০৭-এ প্রতিষ্ঠিত শিক্ষাপ্রতিষ্ঠান
চট্টগ্রামের সরকারি বিদ্যালয়
চট্টগ্রামের সরকারি কলেজ
বিএনসিসি-এর কর্ণফুলী রেজিমেন্টের ইউনিট